|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| ПОСТАНОВЛЕНИЕ  № 452 | | КАРАР  8 август 2019 ел | |

Татарстан Республикасы Түбән Кама муниципаль районында

«Милләтләр кроссы - 2019» Бөтен-россия йөгерү көне кысаларында

«Түбән Кама кроссы - 2019» массакүләм җиңел атлетика йөгерешен үткәрү турында

Эшләүче һәм укучы яшьләрне физик культура белән даими шөгыльләнүгә җәлеп итү, Түбән Кама муниципаль районы халкы арасында спорт һәм сәламәт яшәү рәвешен пропагандалау максатыннан, карар бирәм:

1. «Милләтләр кроссы - 2019» Бөтенроссия йөгерү көне кысаларында «Түбән Кама кроссы - 2019» массакүләм җиңел атлетика йөгерешен Түбән Кама муниципаль районында 2019 елның 14 сентябрендә үткәрергә.

2. Расларга:

2.1. «Милләтләр кроссы-2019» Бөтенроссия йөгерү көне кысаларында «Түбән Кама кроссы - 2019» массакүләм җиңел атлетика йөгерешләрен әзерләү һәм уздыру буенча оештыру комитеты составы (1-нче кушымта);

2.2. «Милләтләр кроссы-2019» Бөтенроссия йөгерү көне кысаларында «Түбән Кама кроссы-2019» массакүләм җиңел атлетика йөгерешләрен әзерләү һәм уздыру буенча чаралар планы (2-нче кушымта);

2.3. «Милләтләр кроссы-2019» Бөтенроссия йөгерү көне кысаларында «Түбән Кама кроссы - 2019» массакүләм җиңел атлетика йөгерешен уздыру турында нигезләмә (3-нче кушымта);

3. Тәкъдим итәргә:

3.1. Түбән Кама муниципаль районы уку йортлары җитәкчеләренә, предприятие һәм учреждениеләрнең физик культура коллективларына, милек формасы нинди булуга карамастан, «Милләтләр кроссы - 2019» Бөтенроссия йөгерү көне кысаларында «Түбән Кама кроссы - 2019» массакүләм җиңел атлетика йөгерешендә командалар катнашуын оештырырга;

3.2. Массакүләм мәгълүмат чараларына, «ТАТМЕДИА» ААҖнең «Түбән Кама телерадиокомпаниясе» филиалына (Н.И.Гәрәев) «Милләтләр кроссы - 2019» Бөтенроссия йөгерү көне кысаларында «Түбән Кама кроссы - 2019» массакүләм җиңел атлетика йөгерешләренә әзерлек һәм уздыру барышын яктыртуны тәэмин итәргә;

3.3. Авыл җирлекләре, шулай ук Кама Аланы штп башлыкларына (А.А.Павлов) Түбән Кама муниципаль районы авыл җирлекләрендә һәм Кама Аланы шәһәр тибындагы поселогында «Милләтләр кроссы-2019» Бөтенроссия йөгерү көне кысаларында «Кросс - 2019» массакүләм җиңел атлетика йөгерешен уздыруны оештырырга;

3.4. Россия Эчке эшләр министрлыгының Түбән Кама районы буенча идарәсенә ярышларны үткәрү урыннарында, старт һәм финиш урыннарында җәмәгать тәртибен саклауны, юлларны тикшерүне оештырырга, Октябрьнең 50 еллыгы урамы буенча (так як) Химиклар пр. белән кисешкән урынга кадәр, Химиклар пр. буенча Вахитов пр. белән кисешкән урынга кадәр 10.30 сәгатьтән 14.00 сәгатькә кадәр массакүләм ярышлар уздыру чорына транспорт чаралары хәрәкәтен тыюны кертергә (В.В.Ветлугин);

3.5. Татарстан Республикасы Түбән Кама муниципаль районы Башкарма комитетының икътисади фаразлау, транспорт һәм элемтә бүлегенә (А.А.Русанова), «Түбән Кама шәһәрен төзекләндерү комплекслы предприятиесе» муниципаль унитар предприятиесе (С.Н.Зубов) белән берлектә, юлларны ябу өчен зур габаритлы техника белән тәэмин итәргә.

4. Әлеге карарның үтәлешен тикшереп торуны Татарстан Республикасы Түбән Кама муниципаль районы Башкарма комитеты җитәкчесе урынбасары И.Н.Бәдретдиновка йөкләргә.

Җитәкче А.Г. Сәйфетдинов

Татарстан Республикасы

Түбән Кама муниципаль районы

Башкарма комитетының

2019 елның 8-нче август

452-нче номерлы карары белән расланган

1-нче кушымта

«Милләтләр кроссы-2019» Бөтенроссия йөгерү көне кысаларында

«Түбән Кама кроссы - 2019» массакүләм җиңел атлетика йөгерешләрен

әзерләү һәм уздыру буенча оештыру комитеты

СОСТАВЫ

|  |  |  |
| --- | --- | --- |
| Бәдретдинов И.Н. | - | Татарстан Республикасы Түбән Кама муниципаль районы Башкарма комитеты җитәкчесе урынбасары, оештыру комитеты рәисе; |
| Баландин Д.И. | - | Түбән Кама шәһәре башкарма комитеты җитәкчесе, оештыру комитеты рәисе урынбасары. |
| Оештыру комитеты әгъзалары: | | |
| Галләмов И.Р. | - | Татарстан Республикасы Түбән Кама муниципаль районы Башкарма комитетының физик культура һәм спорт идарәсе башлыгы вазыйфаларын башкаручы; |
| Әхмәтшин Т.Х. | - | «Түбән Кама шәһәренең бердәм заказчысы дирекциясе» муниципаль бюджет учреждениесе директоры вазыйфаларын башкаручы; |
| Ганиев Р.М. | - | «Шинник» спорт комплексы учреждениесе директоры (килешү буенча); |
| Зубов С.Н. | - | «Түбән Кама шәһәрен төзекләндерү комплекслы предприятиесе» муниципаль унитар предприятиесе директоры; |
| Камелина М.В. | - | Татарстан Республикасы Түбән Кама муниципаль районы Советы аппаратының җәмәгатьчелек һәм массакүләм мәгълүмат чаралары белән элемтә бүлеге башлыгы (килешү буенча); |
| Клипачев С.В. | - | «Нефтехимик» спорт клубы директоры (килешү буенча); |
|  |  |  |
| Фәретдинов А.Р. | - | ТР Түбән Кама муниципаль районы Башкарма комитеты җитәкчесе урынбасары - мәгариф идарәсе башлыгы; |
| Мөбарәкшина Г.М. | - | ТР Түбән Кама муниципаль районы Башкарма комитеты Мәдәният идарәсе башлыгы; |
| Перепелов П.Д. | - | «Түбән Кама шәһәренең төзелеш, торак-коммуналь хуҗалык һәм төзекләндерү департаменты» МУП директоры (килешү буенча); |
| Рәхимова В.Р. | - | Татарстан Республикасы Сәламәтлек саклау министрлыгының Түбән Кама муниципаль районы буенча Сәламәтлек саклау идарәсе җитәкчесе (килешү буенча); |
| Вафин М.Х. | - | Татарстан Республикасы Түбән Кама муниципаль районы Башкарма комитетының сәүдә һәм кулланучылар хезмәтләре бүлеге башлыгы; |
| Слободюк К.П. | - | Түбән Кама муниципаль районы буенча ТР ГТХМ идарәсе башлыгы (килешү буенча); |
| Ветлугин В.В. | - | Россия Эчке эшләр министрлыгының Түбән Кама районы буенча идарәсе башлыгы (килешү буенча); |
| Русанова А.А. | - | Түбән Кама муниципаль районы Башкарма комитетының икътисади фаразлау, транспорт һәм элемтә бүлеге башлыгы. |

Татарстан Республикасы

Түбән Кама муниципаль районы

Башкарма комитетының

2019 елның 8-нче август

452-нче номерлы карары белән расланган

2-нче кушымта

«Милләтләр кроссы-2019» Бөтенроссия йөгерү көне кысаларында

«Түбән Кама кроссы-2019» массакүләм җиңел атлетика йөгерешләрен

әзерләү һәм уздыру буенча чаралар

ПЛАНЫ

|  |  |  |  |
| --- | --- | --- | --- |
| т/с | Чара исеме | Үтәү срогы | Үтәү өчен  җаваплы |
| 1. | Түбән Кама муниципаль районы Башкарма комитеты җитәкчесе карарын әзерләргә. Оештыру комитеты киңәшмәсен үткәрергә. | 2019 елның 14 августына кадәр | Бәдретдинов И.Н. |
| 2. | Түбән Кама муниципаль районы предприятиеләренә, оешмаларына, уку йортларына ярышларда катнашырга чакырулар җибәрергә. | 2019 елның  5 сентябренә кадәр | Николаева Р.Н. |
| 3. | Барлык массакүләм мәгълүмат чараларының реклама ролигын трансляцияләүне, эзерлек барышын, нәтиҗәләрен яктыртуны тәэмин итәргә. | 2019 елның  5 сентябреннән  2019 елның 14 ентябренә кадәр | Камелина М.В. |
| 4. | Расланган смета нигезендә, ярышларны вакытында финанслауны тәэмин итәргә. | 2019 елның 11 ентябренә кадәр | Субботина И.М. |
| 5. | Ярышларда катнашуга Түбән Кама муниципаль районы җаваплылыгындагы предприятиеләр, учреждениеләр, уку йортлары хезмәткәрләрен, предприятиеләр һәм оешмалардан спорт буенча кураторларны җәлеп итәргә. | 2019 елның 14 ентябренә кадәр | Түбән Кама муниципаль районы Башкарма комитетының бүлекләре һәм идарәләре җитәкчеләре |
| 6. | Ярышларны ачу сценариен, концерт программасын әзерләргә. | 2019 елның 11 ентябренә кадәр | Николаева Р.Н.  Мөбарәкшина Г.М. |
| 7. | Ярышлар дистанцияләрен, старт һәм финиш урыннарын әзерләргә. | 2019 елның 14 ентябренә кадәр | Галләмов И.Р. |

|  |  |  |  |
| --- | --- | --- | --- |
| 8. | Старт һәм финиш урыннарын тавышландыруны тәэмин итәргә. | 14.09.2019 | Галләмов И.Р. |
| 9. | Спорт клублары һәм федерацияләре көче белән инструктаж үткәрергә, судьялык итүне һәм ярышларга хезмәт күрсәтүне оештырырга. | 2019 елның 14 сентябренә кадәр | Галләмов И.Р.  Ганиев Р.М.  Клипачев С.В. |
| 10. | Ярышларда җиңүчеләрне бүләкләүне тәэмин итәргә. | 2019 елның 14 сентябре | Николаева Р.Н. |
| 11. | Балалар һәм яшүсмерләр спорт мәктәпләренең медицина хезмәткәрләрен ярышларга медицина хезмәте күрсәтүне оештыру өчен җибәрергә. | 2019 елның 14 сентябре | Николаева Р.Н. |
| 12. | Табиблар һәм «Ашыгыч ярдәм» машиналары бригадаларының эшен оештырырга. | 2019 елның 14 сентябре | Рәхимова В.Р. |
| 13. | Старт һәм финиш урынында, ярышлар уздырыла торган урыннарда җәмәгать тәртибен саклауны, юлларны тикшерүне оештырырга. | 2019 елның 14 сентябре | Ветлугин В.В. |
| 14. | Җитештерү коллективлары, оешмалары, уку йортлары һәм баш судьялар коллегиясе вәкилләре киңәшмәсе үткәрергә. | 2019 елның 14 сентябренә кадәр | Галләмов И.Р. |
| 15. | Гомуми белем бирү учреждениеләре, урта һөнәри һәм югары уку йортлары укучы-лары командаларының ярышларында катнашуын тәэмин итәргә. | 2019 елның 14 сентябре | Фәретдинов А.Р. |
| 16. | Йөк һәм җиңел автотранспортка пропуск әзерләргә, ЮХИДИ белән килештерергә һәм өләшергә. | 2019 елның  13 сентябренә кадәр | Галләмов И.Р. |
| 17. | Кыр кухнясы (чәй) урнаштыру. | 2019 елның 14 сентябре | Галләмов И.Р. |
| 18. | Ярышларда катнашучылар өчен киенү-чишенү бүлмәсе итеп, «Факел» спорт залын бирергә. | 2019 елның 14 сентябре | Клипачев С.В. |
| 18. | Халык иҗаты йорты болдырында реклама баннеры урнаштырырга | 2019 елның 14 сентябре | Галләмов И.Р. |
| 20. | Халык иҗаты йорты мәйданын әләмнәр, шарлар белән бизәргә. | 2019 елның 14 сентябре | Галләмов И.Р. |
| 21. | «Түбән Кама кроссы - 2019» Бөтенроссия йөгерү көнен әзерләү һәм үткәрүне фото һәм видеога төшерүне тәэмин итәргә. | 2019 елның 14 сентябре | Исламов Р.Р.  Камелина М.В. |
| 22. | Ярышларда җиңүчеләрне һәм призерларны бүләкләү өчен бүләкләү материалы (кубоклар, грамоталар, медальләр) әзерләргә. | 2019 елның  14 сентябренә кадәр | Галләмов И.Р.  Николаева Р.Н. |

|  |  |  |  |
| --- | --- | --- | --- |
| 23. | Ярышларны ачу һәм ябу өчен флагштоклар белән тәэмин итәргә. | 2019 елның 14 сентябре | Ганиев Р.М. |
| 24. | Старт һәм финиш мәйданчыгын бизәргә | 2019 елның 14 сентябре | Николаева Р.Н. |
| 25. | Старт һәм финиш урынына металл коймалар китерүне һәм урнаштыруны оештырырга. | 2019 елның 14 сентябре | Ветлугин В.В.  Перепелов П.Д.  Галләмов И.Р. |
| 26. | Старт мәйданчыгы урынын электр энергиясе белән тәэмин итү. | 2019 елның 14 сентябре | Әхмәтшин Т.Х. |
| 27. | Ярышлар вакытында Химиклар проспекты буенча алкогольле продукция сатуны чикләргә. | 2019 елның 14 сентябре | Вафин М.Х. |

Татарстан Республикасы

Түбән Кама муниципаль районы

Башкарма комитетының

2019 елның 8-нче август

452-нче номерлы карары белән расланган

3-нче кушымта

«Милләтләр кроссы-2019» Бөтенроссия йөгерү көне кысаларында «Түбән Кама кроссы - 2019» массакүләм җиңел атлетика йөгерешен уздыру турында

НИГЕЗЛӘМӘ

1. Максат һәм бурычлар.

- Түбән Кама муниципаль районының эшләүче һәм укучы яшьләрен физик культура белән даими шөгыльләнүгә җәлеп итү;

- массакүләм физкультура-спорт эшен оештыру формаларын камилләштерү;

- халык арасында физик культура һәм спортны пропагандалау;

- сәламәт яшәү рәвешен пропагандалау.

2. Үткәрү сроклары һәм урыны.

«Татарстан кроссы-2019» 2019 елның 14 сентябрендә үткәрелә. Ачылу парады 11.30 сәгатьтә Халык иҗаты йорты мәйданында.

3. Ярышлар уздыру белән җитәкчелек итү.

Түбән Кама муниципаль районында ярышларга әзерлек һәм аны уздыру буенча гомуми җитәкчелек оештыру комитеты – Түбән Кама муниципаль районы Башкарма комитетының Физик культура һәм спорт идарәсе, «Нефтехимик» спорт клубы, «Шинник» СК ШУ тарафыннан гамәлгә ашырыла.

4. Катнашучылар һәм ярышлар программасы.

18 яшькә кадәр ярышларда катнашучылар бары табиб рөхсәте булган очракта гына кертелә, 18 яшьлек һәм аннан өлкәнрәк булган катнашучылар – табиб рөхсәте яисә үз сәламәтлекләре өчен шәхси җаваплылыкны раслаучы катнашучы карточкасында шәхси имзасы булганда.

|  |  |
| --- | --- |
| 11.00 - | Ярышларда катнашучыларны җыю; |
| 11.30 - | Тантаналы ачылу; |
| 12.15 - | Көчле рухлы кешеләр старты; |
| 12.20 - | 500 метрга 2008 елгы һәм кечерәк малайлар һәм кызлар старты; |
| 12.25 - | 500 метрга спорт сөюче күпбалалы гаиләләр старты; |
| 12.30 - | 2019 метрга VIP йөгереше; |
| 12.40 - | Иң көчле спортчылар өчен 3 км дистанциягә старт (18 яшькә кадәрге егетләр һәм кызлар, 18 яшьтән өлкәнрәк ир-атлар һәм хатын-кызлар); |
| 12.50 - | 2 км дистанциягә массакүләм старт (гомуми белем бирү мәктәпләре, урта һөнәри белем бирү учреждениеләре, югары уку йортлары, ветераннар, предприятиеләр, учреждениеләр һәм барлык теләүчеләр); |
| 13.30 - | Ярыш җиңүчеләрен һәм призерларын бүләкләү тантанасы. Тантаналы ябылу. |

5. Финанслау.

Судьялар коллегиясе эшен оештыру, чараны һава шарлары белән бизәү, тавышландыру, медальләр, кубоклар сатып алу, типография хезмәтләре күрсәтү, эчү режимын тәэмин итү, баннерлар ясату Физик культура һәм спорт идарәсе («Ильинка» МСК МБУ) хисабына.

6. Бүләкләү.

Иң көчлеләр йөгерешендәге җиңүчеләр һәм призерлар тиешле дәрәҗәдәге кубоклар, медальләр һәм дипломнар белән бүләкләнә.

